cyanic-selkie/wikianc huggingface dataset:
Hattingen
Hattingen er ein by i Tyskland i delstaten Nordrhein-Westfalen med om lag 55 000 innbyggjarar. Han ligg i kreisen Ennepe-Ruhr ved elva Ruhr, sør i Ruhrområdet. Byen har eit historisk bysentrum.
Nabobyane er Bochum, Essen, Sprockhövel, Velbert, Witten og Wuppertal.
Analysator
Ein analysator er eit apparat til analyse, som vert nytta til å påvise bestanddelar med ein særskild eigenskap eller storleik.
Elektriske og magnetiske spektrometer vert nytta som energianalysator og masseanalysator for å velje ut partiklar med ein bestemt energi eller masse. Pulshøgdeanalysatoren vert nytta til å avgjere storleiken av elektriske pulsar. I optikken nyttar ein prisme- og gitterspektrometer som analysator for å velje ut lys med ei bestemt bølgjelengd. Med ein polarisasjonsanalysator kan ein avgjere polarisasjonsretning og polarisasjonsgrad for lys eller partiklar. I bølgjefysikk nyttar ein frekvensanalysator for å oppløyse svingingar etter harmoniske komponentar.
Humanistisk namnefest
Humanistisk namnefest, fram til 2006 kalla Borgarleg namnefest, vert i Noreg arrangert av Human-Etisk Forbund og er eit sekulært overgangsrituale for å feire at eit barn er født og har fått eit eige namn.
Seremonien blir halden i rådhus, kultur- eller samfunnshus og inneheld musikk, song, diktlesing og tale for dagen.
Namnefesten er ikkje ei automatisk innmelding i Human-Etisk Forbund (til forskjell frå dåp i kyrkja som fører til at barnet blir innmeldt i Den norske kyrkja.
108
108 var eit skotår som byrja på ein laurdag i den julianske kalenderen. I Romarriket var det kjend som året då Trebonius og Bradua var konsular (eller sjeldnare, år 861 ab urbe condita).
Mark Schwarzer
Mark Schwarzer er ein australsk fotballspelar som har spela som keeper for Fulham i Premier League i England, og for det australske landslaget.
Klubbkarriere
Schwarzer sin kontrakt med Middlesbrough gjekk ut i juni 2008. Han vart tilbode ein ny kontrakt, men valde i staden å skriva under på ein toårskontrakt for Fulham. Han sa i intervju at han vart tilbode kontrakt også av Bayern München og Juventus, men avslo desse fordi dei ikkje kunne garantera at han fekk spela på førstelaget. Schwarzer spelte alle kampane i 2008/09-sesongen for Fulham, og vart kåra til årets Fulham-spelar på slutten av sesongen. Han vart òg kåra til månadens spelar i Premier League i februar 2010.
Landslagskarriere
Etter VM i 2006 erklærte han at han ville koma attende til fotball-VM i 2010. Han spelte alle Australia sine kampar under Asiameisterskapen i 2007. Under kvalifiseringa til fotball-VM i 2010, då Australia kvalifiserte seg til å delta igjen, heldt Schwarzer på plassen som Australia sin førstekeeper.
Privatliv
Schwarzer sine foreldre emigrerte til Australia frå Tyskland i 1968. Han snakkar engelsk, spansk og tysk. Når han spelar, brukar han framleis dei same leggbeskyttarane han brukte som 19-åring for Marconi Stallions. Saman med kona Paloma har han to born, éin son og éi dotter. I 2009 vart han tildelt ordenen Order of Australia.
Eufemiavisene
Eufemiavisene er tre svenske riddarromanar frå byrjinga av 1300-talet. Dei er kalla opp etter dronning Eufemia av Noreg, som skal ha stått bak omsetjinga, og har titlane Herr Ivan lejonriddaren (1303), Hertig Fredrik av Normandie (1308) og Flores och Blanzeflor (1312).
Johannes Krukhoug
Johannes Torsteinsson Krukhoug var ein lærar og politikar frå Øyer i Oppland.
Krukhoug var son til ein gardbrukar. Vinteren 1878/79 gjekk han Gudbrandsdal amtsskule. Fire år seinare tok han eksamen ved seminaret på Hamar og i 1884-85 var han halvtanna år elev ved latinskulen på Hauges Minde i Kristiania. Perioden 1886-92 var Krukhoug lærar i Nordre Langlia i Sør-Fron. Etter eit år som skulemeister i Råde i Østfold, fekk han så i 1894 stillinga som lærar og kyrkjesongar i Kvikne i Nord-Fron, ei stilling han hadde i over 39 år. «Krukhoug var ein samvitsfull og dugande lærar. Særleg måtte ein legge merke til når ein kom i skulen hans, den gode orden elevane hadde i dei skriftlege arbeid.»
Frå 1898 til 1910 var Krukhoug medlem i heradsstyret i Nord-Fron, deretter var han i ni år ordførar i Nord-Fron til ut 1919. Elles var i 8 år formann i soknerådet, formann 1922-24 i verjerådet og i fleire år overformyndar. Han var i 12 år kasserar og styremedlem i Gudbrandsdal Ungdomslag.
Valbolken 1919-21 representerte Krukhoug einmannnskrinsen Nordre Gudbrandsdalen på Stortinget, vald for Arbeiderdemokratene, medlem i Jarnbanekomiteen. Den neste valbolken, 1922-24, var han 1. varamann til Stortinget, då vald frå Oppland fylke. Han møtte då i fire veker sommaren 1922, i staden for Alf Mjøen.
Ingusjetia
Ingusjetia (russisk Республика Ингушетия, ingusjisk ГIалгIай Мохк) er ein republikk i Russland og eit av føderasjonssubjekta i den russiske føderasjonen. Hovudstaden er Magas, arealet er 4000 km² og innbyggjartalet 413 000 (2008). Ingusjetia er det minste føderasjonssubjektet i Russland, med unntak av byane Moskva og St. Petersburg. Republikken vart danna i 1991, då den tidlegare Tsjetsjeno-ingusjetiske republikken vart delt opp i Tsjetsjenia og Ingusjetia. I motsetning til Tsjetsjenia gjekk Ingusjetia friviljug med i den nye russiske føderasjonen. Republikken vart dermed spart for full krig, som i naborepublikken. Mange flyktningar frå krigen i Tsjetsjenia har kome til Ingusjetia.
Utover 2000-talet spreidde den politiske uroa i Nord-Kaukasus seg meir og meir frå Tsjetsjenia til dei andre republikkane i området. Ifølgje rapportar i media vart det i 2010 gjennomført 40 terrorhandlingar i Ingusjetia, og desse førte til åtte dødsfall og 78 skadde personar. To av desse terrorhandlingane vart utført av sjølvmordsbombarar. Desse tala omfattar ikkje dødsfall som følgje av handlingar frå regjeringsstyrkane si side. I 2008 kom det òg til opptøyar i den største byen Nazran, då tryggingsstyrkane slo ned opptøyar frå opposisjonen si side.
Folkesetnad
Den einaste større byen er Nazran (132 200 ibuarar), som var hovudstaden fram til 2000.
Den største folkegruppa i Ingusjetia er ingusjar. Ifølgje folketeljingane endra den etniske samansetjinga i republikken seg kraftig frå folketeljinga i 2002 til den i 2010 - I 2002 vart det oppgitt at 77,3 var ingusjar og 20,4 tsjetsjenarar. I 2010 var det under ein fjerdedel så stor del tsjetsjenarar, mens delen ingusjarar hadde auka til over 90 %. Ved folketeljinga i 2010 var den etniske samansetjinga:
Stol i Slovenia
Stol eller Veliki Stol (slovensk for 'stol' eller 'store stol') eller Hochstuhl (tysk for 'høge stol'), er det høgaste fjellet i Karavankane med ei høgd på 2236 meter over havet. Det ligg på grensa mellom Slovenia og Austerrike.
Det er fleire ruter til toppen av fjellet frå både den austerrikske og den slovenske sida, og fjellhytta Prešernova Koča ligg like nedanfor den andre toppen Mali Stol (slovensk for 'vesle stol') på 2198 moh. Hytta vart opphavleg bygd i 1909, men brende ned i 1942 under den andre verdskrigen, då partisanar sette fyr på ho for å hindre nazistane i å nytte ho. Ho vart bygd opp att i 1966 go er open frå midten av juni til midten av september.
London bispedømme
London bispedømme blei oppretta som eit katolsk bispedømme i 604, og har sidan reformasjonen vore eit anglikansk bispedømme.
Det dekkjer 17 distrikt i London med eit areal på 458 km². Biskopen av London er ein av dei fem seniorbiskopane i Den engelske kyrkje, saman med Canterbury og York og biskopane av Durham og Winchester. Dei fem har i kraft av sitt embete sete i Overhuset.
Katedralen for London bispedømme er St. Pauls katedral. Biskopen hadde residensen sin i Fulhampalasset inntil 1700-talet, men han blei så flytta til London House ved sida av kontoret til biskopen i Aldersgate Street.
I 1688, då det katolske hierarkiet i England blei oppretta på nytt, blei det oppretta eit apostolisk vikariat for distriktet London. Dette blei i 1850 heva til metropolitanerkebispedømme og fekk namnet Westminster erkebispedømme.
Martin Engeset
Martin Engeset er ein norsk Høgre-politikar frå Oslo. Han var innvald på Stortinget frå Østfold 2001–2009, og var 2. vararepresentant 1985–1989, og dessutan 1. vararepresentant 1993–1997.
Engeset har bakgrunn frå siviløkonomistudiar ved Bedriftsøkonomisk Institutt, men leverte aldri diplomoppgåva, og arbeidde som revisjonsmedarbeider 1988–1995. Frå 1995 til 2001 hadde han eit deltidsengasjement som sekretariatsleiar for Noregs Råvaregjenvinningsforening (NR).
På Østfold Høgres årsmøte 22. november 2008 vart det klårt at Engeset tapte kampen mot Ingjerd Schou, sosialminister i Kjell Magne Bondeviks andre regjering, med 28 mot 29 stemmar. Engeset gjorde det då klårt at han ikkje ynskte å stilla på andreplassen, og annonserte samstundes at han med dette trekte seg frå rikspolitikken etter valet i 2009. Han vart vald som leiar av kontrollutvalet i Sarpsborg kommune i 2007.
Ferdinandea
Ferdinandea er ei undersjøisk vulkansk øy som er ein del av den nyleg oppdaga undervassvulkanen Empedocles, om lag 30 km sør for Sicilia. I dag er ho berre eit undersjøisk fjell, men har fleire gonger stige opp av havet under utbrot, før erosjon har ført til at ho har forsvunne i havet igjen. Sist gong ho steig opp av havet var etter eit utbrot i 1831. Dette utløyste ein strid om kven som skulle eige øya tidleg i 1832. Den franske geologen Constant Prévost vitja øya i lag med ein kunstnar i juli 1831. Han kalla øya Île Julia, fordi ho dukka opp i juli, og skreiv om funnet i Bulletin de la Société Géologique de France.
Historie
Ferdinandea ligg i eit vulkanområde kalla Campi Flegrei del Mar di Sicilia, mellom Sicilia og Tunisia i Middelhavet. Mange undersjøiske vulkanar finst i området, i tillegg til nokre vulkanske øyar som Pantelleria. Første gong vulkanske aktivitet ved Ferdinandea vart registrert var under den første punarkrigen og øya har dukka opp og forsvunne igjen fire eller fem gongar sidan den gong. Sidan 1600-talet har det vorte registrert fleire utbrot.
1831 utbrotet
Ferdinandea sitt siste utbrot som ei øy var i juli 1831. Øya vart først gjort krav på av Storbritannia, som kalla øya Graham Island. Kongen av Napoli, Ferdinand II, som øya er kalla opp etter, sende skip til øya for å gjere krav på ho for Begge siciliar, medan den franske marinen òg gjekk i land på øya og kalla ho Julia. Spania gjorde òg krav på øya.
Etter utbrotet i 1831 auka øya til ein storleik på 4 km². Ho bestod derimot av laus tefra, som lett eroderte bort i bølgjene. Alt i januar 1832, kort tid etter utbrotet tok slutt, forsvann ho i havet igjen, før tvisten om suverniteten over øya vart avgjort. Utbrot i 1863 førte til at øya ei kort stund stakk opp av havet før ho igjen forsvann.
Nyleg aktivitet
Etter 1863 var vulkanen inaktiv i fleire tiår og toppen låg berre 8 meter under havflata. I 1986 vart ho visstnok tatt for å vere ein libyisk ubåt og bomba av U.S. Air Force på veg til å bombe Tripoli.
I 2002 vart det registrert seismisk aktivitet rundt Ferdinandea og vulkanologar spekulerte i om dei stod over for nye episodar med utbrot. For å hindre ein ny strid om suvereniteten over øya, planta italienske dykkarar det italienske flagget på undervassfjellet. Den seismiske aktiviteten har derimot ikkje ført til noko nytt utbrot så langt. I dag ligg toppen av Ferdinandea berre seks meter under vassflata.
Elektrisk spenning
Elektrisk spenning, òg kalla elektrisk potensialskilnad, (symbol:U) er forskjellen i mengde elektriske ladningsbærarar mellom to punkt. Spenning vert målt i volt (V) eller joule per coulomb. Spenning er lik arbeidet som må gjerast, per ladningseining, mot eit statisk elektrisk felt for å flytte ladninga mellom to punkt. Ei spenning kan representere anten ei energikjelde (elektromotorisk spenning) eller tapt, nytta eller lagra energi (spenningsfall). Eit voltmeter kan nyttast til å måle spenninga (eller potensialskilnaden) mellom to punkt i eit system. Ofte vert jordinga nytta som eine punktet. Spenninga kan skapast av eit statisk elektrisk felt, av elektrisk straum gjennom eit magnetfelt, magnetfelt som varierer i tid eller ein kombinasjon av alle tre.
Folkelege definisjonar
Elektrisk spenning er potensialforskjellen mellom to punkt.
Muri i Aargau
Muri, tidlegare kalla Muri (Freiamt), er ein kommune søraust i den sveitsiske kantonen Aargau og administrasjonsstad i distriktet med same namn. Kommunen har innbyggjarar  og eit areal på. Kommunesenteret ligg 460 meter over havet.
Hvalstad stasjon
Hvalstad stasjon på Hvalstad er ein av jarnbanestasjonane for lokaltrafikk på Drammensbanen gjennom Asker kommune. Stasjonen har namn etter garden Hvalstad, som fekk areala kløyvd av denne banen i si tid.
Seigo Narazaki
Narazaki debuterte for det japanske landslaget i ein kamp mot Australia 15. februar 1998. Han var med i troppen til fotball-VM i både 1998, 2002 og 2006. I 2002 spelte han alle Japan sine kampar, men i 1998 og 2006 var han reserve for Yoshikatsu Kawaguchi.
Hvalstad stasjon
Den fyrste Hvalstad stasjon, som opna samstundes med at den opphavleg smalspora Drammensbanen var ferdig i 1872, låg i nærleiken av nordenden på den lange og høge trebrua for banen over Hvalstaddalen, i nærleiken av det som i dag er krysset mellom Kirkevegen og Hvalstadvegen. Denne brua, som var den største trebrua i Skandinavia, hadde namnet Hvalstadbrua, og vart bygd i åra 1870 til 1872. Av di brua var av tre, kravde ho mykje vedlikehald, og difor vart banen omlagt for å slippe bru over dalen då banen skulle ombyggjast frå smalt spor til normalspor, slik at trebrua kunne rivast i 1915. Den nye banen låg lågare i terrenget, i tunnel gjennom kvar av dalsidene og over dalbotnen på ein steinfylling etter ein trasé vestanfor den gamle trebrua. Til fyllinga over dalen gjekk det med 35 000 kubikkmeter stein som vart teke ut av dei nye tunnelane og skjeringane.
Som fylgje av denne omlegginga av traseen, vart Hvalstad stasjon flytta nordover til det området der stasjonen ligg no, og ein ny, vakker stasjonsbygning i tre, teikna av arkitekt Jens Flor, stod ferdig her i 1915, same året som den gamle trebrua vart rive. Men då Drammensbanen vart bygd om til dobbeltspor på denne strekninga, og stasjonen ombygd i samband med dette, vart stasjonsbygningen frå 1915 ikkje tenleg til vidare bruk. I staden vart det i 1962 bygd ein moderne ekspedisjonsbygning i betong, teikna av Julia Kristiansen ved NSBs arkitektkontor. Den nye stasjonen, som er av den såkalla høgbanetypen, samsvarte med krava om at tryggleiken på denne sterkt trafikkerte banen skulle betrast for ferdafolket ved at dei skulle sleppe å krysse spora for å kome til rett perrong. Alle stasjonsbygningane langs den dobbeltspora strekninga av Drammensbanen var no knytt beinveges til perrongar mellom spora, med tilkomst frå undergangar under sporet som ofte låg attmed eller i ein undergang for offentleg bilveg.
Som på dei fleste andre jarnbanestasjonar, er det òg på Hvalstad stasjonen slutt på alt manuelt sal av billettar og andre tenester for ferdafolket, slik at stasjonen berre er som ein stoppestad å rekne. Stasjonen vart i si tid bygd med sidespor for godsvogner, men det er lenge sidan det vart ekspedert gods over Hvalstad stasjon.
Det er vedteke at den siste stasjonsbygningen på Hvalstad skal takast vare på som eit døme på jarnbanearkitekturen frå 1960-talet. Stasjonsbygningen frå 1915 står framleis, men er avsperra frå stasjonsområdet og ombygd til bustad og til lokale for privat næringsverksemd.
Muri i Aargau
Kommunen omfattar dei tre landsbyane Egg, Langdorf og Wey og nokre grender.
Målaren Caspar Wolf var frå Muri.
Hilden
Hilden er ein by i Tyskland i delstaten Nordrhein-Westfalen med om lag 55 000 innbyggjarar. Han ligg i kreisen Mettmann, 10 km vest for Solingen og 15 km aust for Düsseldorf på høgre sida av elva Rhinen.
Geografi
Hilden er den fjerde største byen i Mettmann, og i motsetnad til nabobyane sine har han ingen forstader eller innlemma landsbyar. Hilden har eit kompakt, urbanisert sentrum som grensar til nokre mindre skogar.
Gunnar Halvorsen
Gunnar Halvorsen var ein norsk næringsdrivar og politikar frå Åmli. Han representerte Aust-Agder og Arbeidarpartiet på Stortinget frå 1993 til 2005, og var vararepresentant i perioden 1985-93.
Halvorsen var son til ein bakar. Han tok eksamen på elektrolina ved Risør yrkesskole i 1962 og ved Arendal maskinistskole i 1964. Deretter gjekk han Sørlandets tekniske fagskole i Grimstad og tok i 1968 fagbrev som elektromontør. Sidan var han elektroinstallatør i Åmli, med eige firma frå 1972. Han var områdesjef 1985-94 i Heimevernet, med kapteins grad.
Gjennom fire valperiodar, tida 1968-83, var Halvorsen medlem av kommunestyret i Åmli. Den siste fireårsbolken, 1980-83, var han også ordførar i kommunen. Frå 1976 var han i atten år medlem av Aust-Agder fylkesting, til dess han i 1993 vart vald til stortingsrepresentant. Han var då leiar av Nærings- og sysselsettingsstyret i Aust-Agder i seks år, 1985-91.
Hausten 1993 fekk Halvorsen andreplassen på Aust-Agder Arbeidarparti si valliste til Stortinget. Han var då nærast «sikra» stortingsplass, etter to periodar som fyrste vararepresentant. Med attval i 1997 og 2001 hadde han sete i Stortinget til hausten 2005. Dei fyrste fire åra var han medlem i Næringskomiteen, medan han i tida 1997-2005 var medlem i Forsvarskomiteen. Arbeidarpartiet sin fylkessekretær i Aust-Agder omtala han som «en sterk forkjemper for å bevare forsvarsanlegg i landsdelen» til NRK i 2006.
Aldwych
Aldwych er eit område i City of Westminster i London, og namnet på ei gate som går i ein halvsirkel gjennom området frå Strand til Fleet Street.
Namnet kjem frå gamalengelsk eald og wic, som tyder «gamal avsidesliggjande gard». Staden er nemnt under namnet Aldewich i 1211.
Aldwych undergrunnsstasjon er ikkje lenger i bruk.
May Hansen
May Elisabeth Hansen er ein norsk SV-politikar. Ho vart innvald på Stortinget frå Østfold i 2001 og attvald i 2005. SV tapte sitt Østfold-mandat ved stortingsvalet 2009, og Hansen gjekk dermed ut av Stortinget.
Hansen er utdanna sjukepleier frå Menighetssøsterhjemmets sykepleierskole 1971–1974 og jordmorskole åra 1975–1976. Hansen arbeidde deretter som jordmor, blant anna ved Moss sjukehus, Vålar kommune, Fredrikstad sjukehus og Rygge kommune.
Tertiærnæringar
Tertiærnæringar, tenesteytande næringar eller servicenæringar er næringar som hovudsakleg driv tenesteytande verksemd og ikkje produserer varer.
Ofte formidlar slike næringar produkt frå primær- og sekundærnæringar. Til dømes utfører transportindustrien ei næring der tenesta (eller produktet) deira kan vera å frakta varer eller råvarer frå ein stad til ein annan.
Til tertiærnæringene reknar me handel, hotell, uteliv, transport, lagring, kommunikasjon, bank, finans og offentleg og privat tenesteyting.
V for Vendetta
Sjå filmen V for Vendetta for filmen med same namn.
V for Vendetta er ein grafisk roman frå 1980-talet, skriven av Alan Moore og hovudsakleg illustrert av David Lloyd. Historia er sett til ei dystopisk framtid, der det fascistiske partiet Nosefire styrer Storbritannia. Den maskerte anarkisten V kjempar mot det totalitære regimet. Teikneserien blei til som ein protest mot Margaret Thatcher si regjering og utforskar eit mogeleg utfall truslar som atombomber kan ha på eit, i utgangspunktet, demokratisk samfunn.
Utgivingar
Teikneserien hadde si spede byrjing i det engelske tegneseriebladet Warriors som vart utgitt av Quality Comics, der han blei utgitt sammanhengande frå 1982 til 1985. To bøker blei gitt ut i Warriors i denne perioden; "Vertigo" og "Vincent". Etter bok nummer to vart Warriors lagt ned, men 3 år seinare vart det som seinare skulle bli den siste boka, utgitt gjennom DC Comics i ein serie på ti månadlege publikasjonar. Serien vart i 1989 samla i eit hefte, som ein grafisk roman og utgjeven av DC Vertigo Imprint (ISBN 0-930289-52-8).
Citroën CX
Citroën CX var ein bil produsert av Citroën frå 1974 til 1991 i 1 170 645 eksemplar (Berline og Break). Berline var personbil, og Break stasjonsvogn/varebil. Break (samt Prestige; Berline med ekstra god plass for baksetepassasjerane) hadde lenger akselavstand. Bremsar, styring og fjøring (luftfjøring) var hydraulisk styrt. Automatisk nivåregulering (lastuavhengig), som kunne stillast mellom landeveg og terreng. Fekk «ansiktstløfting» i 1985, og vart frå då av (årsmodell 1986) kalla serie 2: Nye instrument, ny midtkonsoll, nye støytfangarar, nye seter, samt div. anna.
Sandsøya i Sande
Sandsøya er ei øy i Sande kommune i Møre og Romsdal. Den største busetnaden på øya er Sandshamn. Like aust for Sandsøya ligg Gurskøy og i sør ligg Kvamsøy. Fylkesveg 5860 går til ferjesambamd på øya Voksa.
Au Pied de Cochon
Au Pied de Cochon er ein restaurant i Paris. Restaurantnamnet tyder 'Ved grisefoten'. Ved opninga i 1947 låg framleis dei gamle hallane (Les Halles) like ved.
Sandsøya i Sande
Det høgaste punktet på øya er Rinden på 369 meter over havet. Øya har ein matvarebutikk som ligg i Sandshamn.
Au Pied de Cochon
Etablissementet er ope 24 timar i døgeret, 7 dagar i veka på alle årets dagar.
Restauranten er kjent for si lauksuppe og sine griseføter.
Kazuhiro Murakami
Han spela for klubbane Yokohama F. Marinos, Vegalta Sendai, Kawasaki Frontale og Omiya Ardija.
Rulleskeiser
Rulleskeiser har ei utforming som liknar skeiser, men i staden for eit blad til å gå på is med, er det festa hjul under dei.
Rulleskeiser finst i tre hovudformer. Den eine er quad skates, som har fire hjul på kvar skøyte, to og to parvis. Desse kan stå rett opp og ned i seg sjølv. Den andre typen er inline skates, som har fire eller fleire hjul under i ei rekkje. Desse er meir tilpassa same gangmåte og teknikkar som isskeiser, og den tredje er aggressive inline, med små hjul og stiv og solid sko som vert nytta i rampe eller til å trikse med.
Dei siste åra har det komme ein ny variant som ligg mellom vanleg inline og aggressive når det gjeld hjulstorleik og stivleik. Denne varianten går under namnet «FreeSkates» og er populær blant dei som vil ha ei skeise som er solid for å tole hopp og triks og samtidig lett å manøvrere. «FreeSkates» høver godt for inline hockey, rollersoccer og freestyle skating.
Bruk av rulleskeiser er ei form for hjulsport, akkurat som bruk av skateboard.
Kjelder
Rulleskøyter Rollschuh Patin à roulettes
Bilete av strykeinstrument
Dette er bilete av strykeinstrument ordna bolkvis etter instrumenttype eller geografisk opphav.
Daisuke Hoshi
Daisuke Hoshi er ein tidlegare japansk fotballspelar.
Bilete av strykeinstrument
Fiolinfamilien
Utbreidde typar i dag
Daisuke Hoshi
Han spela for klubbane Yokohama F. Marinos, FC Tokyo, Omiya Ardija, Montedio Yamagata, Kyoto Sanga FC, Tochigi SC og FC Machida Zelvia.
Sosialdarwinisme
Sosialdarwinismen er ei filosofisk/ideologisk retning, grunnlagd av Herbert Spencer (jfr. tesen Survival of the fittest) som meiner at han tillempar Charles Darwin si naturvitskaplege utviklingslære til samfunnet.
Darwin sjølv tok avstand frå sosialdarwinismen, og biologar ser sosialdarwinisme som ei forvrenging av evolusjonsteorien.
Grunnprinsippet i sosialdarwinismen er at utviklinga av arten/nasjonen si utvikling skjer gjennom utslaging av svake individ, der berre dei sterkaste overlever og fører sine gen vidare til komande slektsledd. Derfor er dei motstandarar av sosialpolitisk innsats for dei svake og utslåtte. Fattigdomen har ifølgje sosialdarwinismen ein funksjon å fylle; han reinsar samfunnet frå svake individ og hindrar desse i å føre sine dårlege gen vidare.
Sosialdarwinismen er ein fundamental del av den nazistiske og fascistiske ideologien.
Sjå òg rasisme.
Kjelde: Svensk wikipedia, art. Socialdarwinism.
Silvia av Sverige
Silvia er dronning av Sverige og gift med kong Carl XVI Gustaf av Sverige.
Yoichi Mori
Yoichi Mori er ein tidlegare japansk fotballspelar.
Gol kyrkje
Gol kyrkje står ved tettstaden Gol i Gol kommune i Viken fylke, og er ei langkyrkje bygd i åra 1881–82.
Silvia av Sverige
Silvia Sommerlath vart fødd i Heidelberg i Tyskland under andre verdskrigen, som einaste dotter til direktør Walther Sommerlath og den brasilianske kona hans Alice, fødd de Toledo.
Gol kyrkje
Byggverket er i tre og har 500 plassar. Arkitekt var Johannes Henrik Nissen.
Silvia av Sverige
Silvia tok studentereksamen i Düsseldorf i 1963 og under andre halvdel av 1960-talet utdanna ho seg til tolk i München. Ho arbeidde ei tid på Argentina sitt konsulat i München, deretter arbeidde ho med førebuingane til Sommar-OL 1972 i byen. I 1973 vart ho viseprotokollsjef for organisasjonskomitéen for Vinter-OL 1976 i Innsbruck i Austerrike.
Yoichi Mori
Han spela for klubbane Yokohama F. Marinos og Mito HollyHock.
Silvia av Sverige
Under dei olympiske leikane i München trefte Silvia den dåverande kronprinsen i Sverige, Carl Gustaf, og den 12. mars 1976 vart forlovinga deira kunngjort. Dei gifte seg 19. juni 1976 i Storkyrkan, domkyrkja i Stockholm, og fekk borna Victoria, Carl Philip og Madeleine.
Dronning Silvia vart tildelt Storkrossen av St. Olavs Orden i 1982.
Titlar
Hennar Majestet Dronning Silvia av Sverige
Argos
Argos vart sett av den svartsjuke Hera, Zevs si hustru, til å vakte den kua som Io hadde vorte skapt om til av Zevs då han ville ha stemnemøte med henne i dølgsmål. Zevs bad då Hermes om å svæve kjempa med tonane frå fløyta si. Då Argos sov med alle augo, hogg Hermes hovudet av han med sverdet sitt og gjorde med det Io fri, og ho vart etterkvart skapt om til menneske att av Zevs. Hera samla opp Argos sine augo og sette dei til pryd på halefjørene til påfuglen.
Jan Olav Olsen
Jan Olav Olsen er ein norsk politikar for Høgre. Olsen var ordførar i Gjerstad for Høgre i to periodar frå 1991–1999. Kjell Arild Haugen frå Senterpartiet var varaordfører.
Olsen vart innvald på Stortinget frå Aust-Agder i 2001. Etter fire år på Stortinget gjekk Olsen tilbake til det opphavlege yrket sitt som rektor på Sunde ungdomsskule i Gjerstad kommune.
Olsen har vore leiar for Agder og Telemark bispedømmeråd frå 2009, og har vore medlem i Kyrkjerådet etter valet i 2011. Ved vala i 2009 og 2011 var Olsen ein av kandidatane som vart direktevalgt.
Filmen The Da Vinci Code
The Da Vinci Code (norsk tittel: Da Vinci-koden) er ein film av Ron Howard basert på romanen The Da Vinci Code (Da Vinci-koden) av Dan Brown. Filmen hadde premiere 19. mai 2006. Tom Hanks spelar hovudrolla som Robert Langdon.
Filmrettane til Brown sin roman vart kjøpte for 6 millionar dollar. Produksjonsselskapet fekk tillating til å filme i Musée du Louvre, men ikkje i Westminster Abbey. Lincoln Cathedral godtok eit tilbod om å fungere som erstatning for Westminster Abbey.
Hans Zimmer er ansvarleg for filmmusikken.
Leinøya
Leinøy er ei øy i Herøy kommune i Møre og Romsdal. Det opphavlege namnet frå gammalt av er Bølandet, men Leinøy vert nytta i daglegtale.
Hvalstad
Hvalstad er eit bustads- og landbruksområde i Asker kommune, der mellom anna Hvalstad stasjon på Drammensbanen ligg. Både stasjonen og området har namn etter garden Hvalstad, som har vore ein storgard i gamal tid, men som no for det meste er stykkja opp og lagt ut til bustadtomter, likevel slik at mykje av innmarka ligg att. Mange av dei nye lokalvegane i området har òg fått namn etter garden Hvalstad.
Leinøya
Det høgaste punktet på øya er Leinehornet på 365 meter over havet. Øya har eit areal på 14,4 km². Innbyggjartalet var 1 444 per 01.01.2012.
Hvalstad
På Hvalstad ligg Asker museum, Valstads samlinger og Hvalstad barneskule.
Leinøya
Leinøy er knytt med bruer til Bergsøya, Remøya og Nautøya.
Torvika på austsida av øya er fast stoppestad for hurtigruta.
Hvalstad
Asker museum, som er bygd opp på grunnlag av den eigedomen som i si tid var heimen til kunstnarekteparet Tilla og Otto Valstad, ligg i den vesle Hvalstaddalen. Denne dalen vert òg kalla Kunstnardalen, ettersom fleire landskjende forfattarar, kunstmålarar og skulptørar har budd her i stuttare eller lengre tid, som til dømes Hulda og Arne Garborg. Huset som dette ekteparet hadde som sin bustad frå 1897 til 1934, Labråten rett over vegen for museet, er no freda og har vorte ein part av museet, ope for omvising. Kimen til Det Norske Teatret vart lagt på Labråten, som på folkemunne vart kalla «Målkroken» av di mellom anna nynorskforkjemparar samla seg her. Men Labråten var ikkje berre ein «målkrok», men ein møtestad for vener og åndsfrendar som utvikla og formidla nye tankar og impulsar frå Europa og verda elles, og soleis stod for kulturell nyskaping, formidling og vidareføring. Det arbeidet som vart gjort her når det galdt litteraturen, teateret, biletkunsten og dei kulturelle tradisjonane frå bygdene, var med til å skape den norske identiteten i ei brytingstid.
Elles er Hvalstad kjend for mange av di det i tida frå 1899 til 1967 låg ein pensjonatskule for gutar her, Hartmanns Pensionatskole, som i 1933 vart supplert med ein skule for jenter, Hvalstad Pensjonatskole for unge piker. På Hvalstad låg tidlegare òg ein spesialfabrikk, Hvalstad Møbelfabrikk, skipa i 1937 for å lage kabinett av tre til dei ymse typane av radioapparat, seinare òg fjernsynsapparat, som vart produsert ved dei dåverande norske radiofabrikkane; i dei tidene var slike apparat som møbel å rekne. Kring 1950 var 40 mann i arbeid på fabrikken.
Bakgrunnsstoff
Internettsidene for Asker museum, Valstads samlinger på Hvalstad.
1062 Ljuba
1062 Ljuba er ein hovudbelteasteroide. Han blei oppdaga den 11. oktober 1925 av Sergej Beljavskij ifrå Krim-observatoriumet i Simeiz på Krimhalvøya.
Sættargjerda i Tunsberg
Sættargjerda i Tunsberg er ei nemning på ei avtale eller forlik inngått i Tunsberg i 1277 mellom kongemakta i Noreg ved Magnus Lagabøte og kyrkja. Kongen og erkebiskopen av Nidaros Jon Raude vart samde om ei grensedraging mellom den verdslege og den kyrkjelege styresmakta. Erkebiskopen av Nidaros meinte at kristenretten skulle forvaltast av kyrkja. Magnus Lagabøtes landslov la den lovgjevande makta til kongen.
Mellom anna avstår begge partane frå å blanda seg inn i val hjå kvarandre, dvs. kongeval og bispeutnemningar. Kyrkja fekk medhald i at erkebispen skulle ha myntrett, domsrett, under dette bøtlegging, og kyrkja fekk innvilga skattefritak.
Då kong Magnus Lagabøte døydde i 1280, prøvde adelen i formyndarregjeringa til den 12 år gamle Eirik II Magnusson å gå tilbake på avtalen, mellom anna ved å konfiskera kyrkjegods. I striden landsforviste dei i 1287 erkebiskop Jon Raude og biskopane Andres av Oslo og Torfinn av Hamar.
Accra
Accra er hovudstaden i Ghana. Byen har 2,291,352 innbyggjarar (2012) og er den største byen i landet.
Byen voks fram rundt britiske og nederlandske fort på 1600-talet. I 1877 erstatta han Cape Coast som hovudstad for den britiske kolonien Gullkysten. Etter at det hadde vorte bygd jarnbane inn i landet frå Accra, vart byen det økonomiske sentret i kolonien, og han er framleis finanssentrum i Ghana.
Grevelingen
Han ligg mellom dei tidlegare øyane Goeree-Overflakkee (Zuid-Holland) og Schouwen-Duiveland (Zeeland) som er knytt smana via Brouwersdam i vest og Grevelingendam i aust.
Accra
Ein finn òg spor etter dansk-norske slavehandlarar i byen, sidan fortet Christiansborg slott er bevart. I byen ligg òg National Museum of Ghana og Central Library of Ghana. University of Ghana ligg i Legon, kring 13 km nord for Accra.
Forsvarskommisjonen til Organization of African Unity har hovudkvarteret sitt i Accra.
Den viktigaste flyplassen er Kotoka International Airport.
Calf of Flotta
The Calf of Flotta er ei lita øy i Scapa Flow i Orknøyane. Calf of Flotta ligg ved sidan av Flotta og ordet «calf» eller «kalv» viser her til at ho er ei mindre øy som ligg ved sidan av ei større ei.
Geografi og geologi
Calf of Flotta består av raud sandstein
Ho er om lag 800 meter lang og smal, og strekkjer seg frå vest til aust.
Sankt Augustin
Sankt Augustin er ein by i Tyskland i delstaten Nordrhein-Westfalen med om lag 55 000 innbyggjarar. Han ligg i kreisen Rhein-Sieg-Kreis. Han er kalla opp etter vernehelgenen til Guds ords selskap, St. Augustin (354-430). Misjonærar oppretta eit kloster nær det noverande sentrumnet i 1913. Sankt Augustin ligg om lag 8 km nordaust for Bonn og 3 km sørvest for Siegburg.
Etterslag
Etterslag (engelsk backbeat eller back beat) er ei musikalsk rytmemønster i 4/4-takt der andre og fjerde slaget er kraftig markert, i motsetnad til førslag (downbeat), der markeringa er på første og tredje slaget. Sidan fjerdeslaget kjem like før ein ny takt i 4/4-takt, vert uttrykket òg kalla oppslag (upbeat).
Døme
Ved å telje til fire fleire gonger i eit jamt tempo kan ein vise rytmemønsteret.
Utan å vektlegge nokre av slaga vert det ein monoton rytme.
Ein kan variere med sterke og svake rytmar. Utheva skrift syner kva takt som er vektlagt.
Ein kan òg synkopere dette mønsteret og varierer trykket på odde og like taktar, og danne ein synkope:
Historie og bruk
I dagens populærmusikk er det oftast skarptromma av trommene som vert nytta til å spele etterslaget som fjerdedelsnotar på etterslaget eller den noko meir interessante:
Fred Maddox frå Maddox Brothers and Rose var kjend for ein slap-bass-stil som la vekt på etterslag og som var medverkande til større endringar i popmusikken. Dette gav opphav til raskare rytmar som seinare utvikla seg til rockabilly, ei av dei tidlegaste formene for rock and roll. Maddox brukte denne stilen så tidleg som i 1937.
På songen «Roll 'em Pete» av Pete Johnson og Big Joe Turner frå 1938 kan ein høyre klapping på etterslaget. Eit tydleg etterslag kan ein òg høyre på «Back Beat Boogie» av Harry James and His Orchestra, spelt inn seint i 1939. Andre tidlege døme på etterslag er siste verset i «Grand Slam» av Benny Goodman i 1942.
I midten av 1940-åra spelte «hillbilly-bandet» the Delmore Brothers boogie-songar med eit hardt etterslag, som «Freight Train Boogie» som nådde andre plass på salslisten i 1946.
Vektlegginga på etterslaget dukka opp på rhythm and blues-innspelingar seint på 1940-talet og er ein av faktorane som definerer rock and roll og som vert nytta i nesten all popmusikk. Bossa nova er eit av unntaka. Trommeslagar Earl Palmer sa at den første innspelinga som ikkje hadde noko anna enn etterslag var «The Fat Man» av Fats Domino i 1949, som han spelte på. Palmer sa òg at han fanga stilen opp frå dei siste refrenga eller versa i dixieland-jazz. Sjølv om «The Fat Man» kan ha vore den første hitten med etterslag heile vegen gjennom, vart etterslaget vektlagt mykje tidlegare med klapping og tamburin i gospelmusikk.
Tidleg funkmusikk nytta ofte eit forseinka etterslag, for «å gje eit 'spark' til heile takten»:
Go Kaburaki
Go Kaburaki er ein tidlegare japansk fotballspelar.
Han spela for klubbane Yokohama F. Marinos, Júbilo Iwata, FC Tokyo, Vissel Kobe, Avispa Fukuoka og Mito HollyHock.
Anders Johnson
Anders Johnson er ein norsk fysikar.
Han tok embetseksamen ved Lunds Universitet i 1961 og doktorgraden same stad i 1968. Han vart professor i eksperimentell fysikk og biofysikk ved NTNU frå 1976. Johnson har gjort viktige eksperimentelle og teoretiske arbeid innan fleire område av biofysikken som periodiske forløp i biologiske organismar, målingar og modellering av transpirasjonsreguleringa til planter, balansesystemet til planter, fotobiofysikk, tilvekstprosessar i planter og korleis elektromagnetisk felt påverkar biologiske organismar. Han har mellom anna ansvaret for eksperiment i Spacelab, der balansesystemet til planter i vektlaus tilstand har vorte undersøkt.
Tilpassar
Ein tilpassar, ofte kalla adapter (frå engelsk) er ein overgang som ein kan kopla saman to ulike typar utstyr med. Døme på dette er overgangar mellom linser og kamerahus, mellom ulike typar elektronisk utstyr (t.d. datamaskinar med tilhøyrande utstyr) eller ulike typar støpsel og stikkontaktar for tilførsel av energi til elektriske apparat.
Ordet adapter vert òg brukt om utstyr som ikkje nyttar elektrisk energi, til dømes tilkoplingar for røyr eller slangar som har ulik dimensjon eller utforming.
Pluggar for tilkopling av straumforsyning til mobiltelefonar og anna elektronisk utstyr har fram til i dag ikkje vore standardiserte. Det finst likevel ulike typar tilpassarar som gjer at ein kan bruka same straumforsyning til å lada batteria i utstyr frå ulike fabrikantar. Slike tilpassarar må òg gjerne ha ein innebygd omformar, fordi dei ulike fabrikantane av elektronisk utstyr nyttar ulik spenning. I 2009 gjekk SN-organisasjonen Den internasjonale teleunionen inn for å innføra Micro-USB som felles standard over heile verda, grunngjeve først og fremst med miljøomsyn.
Tveit (fleirtyding)
Tveit kan vise til:
Mark i Nederland
Mark er ei elv i Belgia og Nederland. Ho spring ut nord for Turnhout i Belgia og renn gjennom Hoogstraten før ho kryssar grensa til Nederland. I sentrum av Breda mottar ho Aa/Weerijs. Nedanfor Oudenbosch vert Mark kalla Dintel. Dintel munnar ut i Volkerak (del av Rhinen-Maas-Schelde-deltaet) ved Dintelsas. Dintel og Mark er framkommelege for lasteskip med ei lengd opp til 86 meter frå Dintelsas til Breda.
1063 Aquilegia
1063 Aquilegia er ein hovudbelteasteroide. Han blei oppdaga den 6. desember 1925 av Karl Wilhelm Reinmuth ifrå Landessternwarte Heidelberg-Königstuhl i Heidelberg.
Remøya
Remøya er ei øy og ein tettstad i Herøy kommune i Møre og Romsdal.
Ein passerer Remøya når ein skal Runde, som ligg like nordom Remøya. Leinøya er ei anna naboøy i søraust. Det er bru mellom Remøy og Remøyholmen og vidare til Leinøya - Remøybrua. Det går òg bru mellom Remøya og Runde - Rundebrua.
Remøya har ein no nedlagd skule og eit bedehus, båe bygga vert nytta til 17. mai og elles gjennom året. Skulen vart bygd i 1939. Postadressa er 6094 Leinøy.
Masahiro Ohashi
Masahiro Ohashi er ein tidlegare japansk fotballspelar.
Han spela for klubbane Yokohama F. Marinos, Mito HollyHock, Albirex Niigata, Tokyo Verdy, Kawasaki Frontale og Gangwon FC.
Trøndelag Folkemuseum
Trøndelag Folkemuseum, eller Sverresborg, er eit stort kulturhistorisk museum på Sverresborg i Trondheim. Det omfattar rundt 60 bygningar og samlingar av gjenstandar, fotografi og arkivmateriale.
Friluftsmuseet har ei bygdeavdeling med bygningar frå ulike deler av Trøndelag og ei byavdeling, Gammelbyen, med bygningar frå Trondheim sentrum. Publikumsbygget opna i 1999, og i 2000 opna basisutstillinga «Livsbilder». Museet har også ei stor samling av arkivmateriale og fotografi. Dei vel 60 bygningane som er gjenreist på museumsområdet kjem frå ulike tidsrom og stad. Den eldste bygningen er Haltdalen stavkyrkje frå Haltdalen, som blei bygd på 1170-talet. Dei fleste bygningane er frå 1700- og 1800-talet.
Trøndelag Folkemuseum har også ansvar for drift av Meldal Bygdemuseum, Trondhjems Sjøfartsmuseum og Norsk Døvemuseum. Museet er ein del av Museene i Sør-Trøndelag AS (MiST).
Det var tusenårsstad for Sør-Trøndelag.
Anne Berit Andersen
Anne Berit Andersen er ein norsk tidlegare politikar for Høgre.
Utdanninga hennar består av eittårig kontorlinje ved handelsskole 1968–1969. Ho var kontorist ved Markens Magasin AS i Kristiansand 1969–1971, skulekontoret i Søgne kommune 1971–1972 og Ullevål sjukehus 1973–1978.
Andersen var medlem av Vest-Agder Høgre si fylkesstyre frå 1987, leier i Søgne Høgre frå 1991, leier i Vest-Agder Høgrekvinner rundt 1990 og medlem av Søgne kommunestyre 1988–2001, av dette ordførar 1992–2001. Som ordførar hadde ho ei rekkje styreverv, og var elles medlem av Den Norske Stat sin Husbanks hovedstyre 1990–2001 og 2. nestleiar i Høgre 1998–2002. Ho var 1. vararepresentant til Stortinget frå Vest-Agder 1997–2001 og fast representant 2001–2005. I 2004 tapte ho kampen om 1. plassen på Vest-Agder Høgres stortingliste mot Peter Gitmark, og var 1. vararepresentant i perioden 2005–2009. I perioden sin på Stortinget var Andersen medlem av Samferdselskomiteen og Valkomiteen.
Anders Jonas Ångström
Anders Jonas Ångström var ein svensk fysikar og astronom. Han er ein av grunnleggjarane av spektroskopien, og eininga ångstrøm (1 Å = 10-10 meter) er kalla opp etter han. Månekrateret Ångström er òg kalla opp etter han. I tillegg arbeidde han med varmeleiing. Han er mest kjend for avgjersla av bølgjelengdene til dei fraunehoferske linjene i solspekteret.
Ångström var professor ved Uppsala universitet frå 1858 til 1874 og rektor ved universitetet i perioden 1870-1871.
Kjelder
''
Sveta Gera
Sveta Gera (kroatisk) eller Trdinov vrh (slovensk) eller (tysk Sichelberg eller St. Geraberg eller Gorianc)    er eit fjell på 1181 meter over havet langs grensa mellom Slovenia og Kroatia. Fjellet er det høgaste i Žumberak/Gorjanci-fjella.
Fjelltoppen vart opphavleg kalla Sveta Gera på kroatisk og Sveta Jera på slovensk etter 1400-talskyrkja St. Gjertrud som låg nokre hundre meter frå toppen. I 1923 føreslo leiaren i Novo Mesto fjellklatrarklubb, Ferdinand Seidl, å kalla fjellet opp etter Janez Trdina. 15. august 1923 vart fjelltoppen omdøypt i ein seremoni.
Fjelltoppen, som både Slovenia og Kroatia gjer krav på, og som står i den kroatiske matrikkelen, ligg ei brakke som høyrte til den jugoslaviske folkearmeen, og som i dag vert nytta av det slovenske forsvaret. Kontroll over militæranlegget er òg omstridd mellom dei to statane.
I mars 1999 karakteriserte Milan Kučan, dåverande president i Slovenia, bruken av anlegget som militær utpost av som kontroversiell og i det minste usivilisert. I 2004 hevda han for kroatisk TV at det ville vore bedte å opne ei fjellhytte her i staden.
Deltaprosjektet
Deltaprosjektet (nederlandsk Deltawerken) er eit vernesystem mot flaum ved stormar og høg vasstand i Nederland i estuara til elvane Rhinen, Maas og Schelde. Dei ulike forsvarsverka ligg i provinsane Zeeland og sør i Zuid-Holland.
Prosjektet vart starta etter den omfattande Nordsjøflaumen i 1953 som kosta over 1800 menneskeliv. I prosjektet inngår fleire demningar og barrièrar i dei mange elvegreinene og vikene i deltaet. Planen vart gjennomført over ein periode på om lag 40 år. Den første ferdige barrièren var Stormvloedkering Hollandse IJssel som stod ferdig i 1958. Den siste delen, Maeslantkering, stod ferdig i 1997.
Bærum kommune
Bærum er ein kommune i Akershus i Viken fylke. Kommunen har i sørvest grense til Asker og Lier, i nordvest til Hole og Ringerike, i nordaust til Oslo med mellom anna Lysakerelva som grense, og i søraust til Nesodden kommune med grense i Oslofjorden. Kommunen har kystline mot Oslofjorden, og fleire av øyane i fjorden ligg til kommunen.
Deltaprosjektet
Bakgrunn
Deltaprosjektet var alt på teiknebord før den store flaumen som på nederlandsk vert kalla «Watersnood» trefte landet, og den største pådrivaren var ingeniør Johan van Veen som arbeida for Rijkswaterstaat. Likevel er det ikkje uvanleg at ein trur flaumen som skjedde 1. februar 1953 var årsaka til Deltaprosjektet. Denne flaumen kosta 1835 menneske livet, og sette store område under vatn. For å verne landet i framtida avgjorde den nederlandske regjeringa at Deltaprosjektet skulle framskundast og anlegga skulle byggast i større tempo enn tidlegare planlagt. I løpet av 25 år skulle fleire byggast, og kysten av landet ville dermed bli rundt 700 km kortare.
Bærum kommune
Namnet på kommunen kjem av norrønt Bergeimr eller Bergeimsherað, som truleg har vore eit bygdenamn, samansett av berg og heim. Kommunevåpenet syner ei stilisert utgåve av ein gamal kalkbrenningsomn av det slaget som står restaurert og freda på Brønnøya i Asker kommune, og har å gjere med at kalkbrenning var ei viktig verksemd i Bærum i tidlegare tider.
Kjartan Fløgstad
Kjartan Fløgstad er ein norsk forfattar fødd i industristaden Sauda i Rogaland. Han har skrive dikt, romanar og sakprosa.
Biografi
Fløgstad debuterte som lyrikar med diktsamlinga Valfart i 1968. Gjennombrotet kom med romanen Dalen Portland (1977), som han fekk Nordisk råds litteraturpris for. Fløgstad skriv på nynorsk.
Fløgstad studerte litteratur- og språkvitskap ved Universitetet i Bergen. Etterpå arbeidde han i ei tid som industriarbeidar og sjømann før han debuterte som lyrikar med diktsamlinga Valfart i 1968.
I 1970 debuterte Fløgstad som prosaforfattar med Den hemmelege jubel. I 1972 kom novellesamlinga Fangliner, der han lét sjøfolk og skiftarbeidarar i tungindustrien koma til orde på deira eige språk, og forfattaren sitt marxistiske grunnsyn vart tydeleg. Gjennombrotet kom i 1977 med romanen Dalen Portland. Her fylgjer han utviklinga av det norske industrisamfunnet gjennom to generasjonar i etterkrigstida. I Fyr og flamme er det snarare avviklinga av industrisamfunnet som vert skildra, der siste generasjon misser det å høyra til ei klasse i klassesamfunnet. Dei klasselause ender som rastlause menneske med eit indre tomrom.
Fløgstad har vore ein aktiv kulturdebattant og essayist. På same vis som romanane demonstrerer essayistikken eit tvitydig forhold til norsk industrikultur på den eine sida og internasjonal kulturindustri på den andre. Han har skrive ein biografi om diktaren Claes Gill, reiseskildringar frå Latin-Amerika, om norske utvandrarar til Sør-Amerika, og har i tillegg gjendikta latinamerikanske lyrikarar. Arbeidets lys er ein analyse av tungindustrien i Sauda, og Osloprosessen tek for seg spriket mellom hovudstaden si sjølvforståing og byen si minkande tyding for landet si verdiskaping.
Deltaprosjektet
Konstruksjonsperioden
Deltaprosjektet vart avslutta i løpet av ein periode på omtrent førti år. Då Maeslantkeringen vart ferdigstilt i 1997 var Deltaplanen samtidig avrunda. Byggverka i prosjektet er:
Bærum kommune
Til liks med grannekommunane Asker og Oslo er mesteparten av kommunen skog og utmark som for det meste høyrer til det administrative området som har nemninga Oslomarka; berre ein firedel av arealet er rekna som tettbygd. Arbeidsplassane ligg for det meste attmed fjorden på strekninga frå Lysaker på grensa til Oslo og sørvestover til og med Sandvika, med mellom anna ein konsentrasjon i og i kring Lysaker og på det nedlagde flyplassområdet Fornebu på halvøya Snarøya.
Administrasjonssentrum i kommunen er Sandvika, ein tettbygd stad med bystatus i den sørvestre luten av kommunen. Her ligg òg fleire statlege institusjonar som er sams for Asker kommune og Bærum kommune, som til dømes hovudkontoret for Asker og Bærum politidistrikt, Asker og Bærum tingrett, Sykehuset Asker og Bærum, likningskontor osb. Dei to kommunane Bærum og Asker har elles gått saman om slike kommunale oppgåver som brannstell og vassforsyning. Saman med Asker og Oslo høyrer Bærum inn under Oslo bispedøme av Den norske kyrkja.
Aust i Bærum ligg Ila fengsel, forvarings- og sikringsanstalt, som under den tyske okkupasjonen under den andre verdskrigen vart kjend som krigsfangelægeret Grini.
Samferdsle
Europavegen E 18 på strekninga frå Oslo til Drammen går gjennom Bærum som firefelts og til dels seksfelts veg, og er i Sandvika knytt saman med europaveg E 16 mot Hønefoss og over til Vestlandet. Jarnbanene Drammensbanen og Askerbanen går likeeins gjennom Bærum, og tettstadene i aust er knytt til T-banenettet i Oslo med ei line til Østerås og ei til Jar og Bekkestua. Jar og Bekkestua er òg knytt til trikkenettet i Oslo over Lilleakerbanen.